|  |  |  |  |  |  |
| --- | --- | --- | --- | --- | --- |
| MÄÄRUS | | | | EELNÕU | |
| Vohnja | | 19. juuni 2024 nr | | |
|  | |  | | | |

Maamaksumäärade kehtestamine

Määrus kehtestatakse maamaksuseaduse § 5 lõike 1 alusel.

**§ 1. Reguleerimisala**

Määrusega kehtestatakse 2025. aastaks maamaksumäärad Kadrina valla haldusterritooriumil.

**§ 2. Maksumäärad**

Kehtestatakse maa sihtotstarbegrupile vastavalt maksumäärad alljärgnevalt:

1) elamumaale ja maatulundusmaa õuemaa kõlvikule 0,5 protsenti maa maksustamishinnast aastas;

2) käesoleva lõike punktis 1 nimetamata maatulundusmaale 0,5 protsenti maa maksustamishinnast aastas;

3) käesoleva lõike punktides 1 ja 2 nimetamata sihtotstarbega maale 1,0 protsenti maa maksustamishinnast aastas.

**§ 3. Rakendussätted**

(1) Määrust rakendatakse 1. jaanuarist 2025.

(2) Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri määruse eelnõu „Maamaksumäärade kehtestamine 2025. aastaks“ juurde

Maamaksuseaduse § 5 lõike 1 alusel kohaliku omavalitsuse volikogu kehtestab hiljemalt maksustamisaastale eelneva aasta 1. juulil igale järgmisele maa sihtotstarbegrupile maksumäära:

1) elamumaale ja maatulundusmaa õuemaa kõlvikule 0,1–0,5 protsenti maa maksustamishinnast aastas;

2) käesoleva lõike punktis 1 nimetamata maatulundusmaale 0,1–0,5 protsenti maa maksustamishinnast aastas;

3) käesoleva lõike punktides 1 ja 2 nimetamata sihtotstarbega maale 0,1–1,0 protsenti maa maksustamishinnast aastas.

2022. aastal viidi läbi maa korraline hindamine. See oli turupõhine maa hindamine, mille tulemusena määrati igale katastriüksusele ligikaudne maa turuväärtus ehk maa maksustamishind.

Iga maatüki väärtust saab vaadata minu.kataster.ee hindamislehel otsides aadressi või katastritunnuse järgi üles huvipakkuva katastriüksuse ja avades „Maa väärtuse info“, selle all „2022. aasta maa maksustamishind.“ 2022. aasta maa korralise hindamise tulemused võeti kasutusele alates 1. jaanuarist 2024.

Maamaksu aastasele kasvule on kehtestatud 10% piirmäär. Kui 10% aastakasv on alla 5 euro, tõuseb maamaks 5 eurot aastas. Maamaksu summa kasvab iga aasta, kuni jõuab maa maksustamishinnast ja maamaksumäärast lähtuva maamaksu summani.

Kadrina valla maa väärtuse muutus 2022. aasta hindamise tulemusel oli 11,2 korda. Maksu- ja Tolliameti prognoos Kadrina valla jaoks maksimaalsete määrade juures arvestades 10% aastase piiranguga, kodualuse maamaksu vabastuse ning looduskaitsealade vabastustega ja soodustustega on 2025 aastaks 199 134 eurot.

Siiri Püss

Maakorraldusspetsialist

5377 0705

siiri.pyss@kadrina.ee